CELEX: 32017D2220
Language: bg
Date: 2017-11-30 00:00:00
Title: Решение за изпълнение (ЕС, Евратом) 2017/2220 на Комисията от 30 ноември 2017 година за изменение на Решение 90/181/Евратом, ЕИО за разрешаване на Италия да използва някои приблизителни разчети при изчисляването на базата за собствените ресурси от ДДС (нотифицирано под номер С(2017) 7854)

2.12.2017   
            
            
               BG
            
            
               Официален вестник на Европейския съюз
            
            
               L 318/29
            
         РЕШЕНИЕ ЗА ИЗПЪЛНЕНИЕ (ЕС, Евратом) 2017/2220 НА КОМИСИЯТА
   от 30 ноември 2017 година
   за изменение на Решение 90/181/Евратом, ЕИО за разрешаване на Италия да използва някои приблизителни разчети при изчисляването на базата за собствените ресурси от ДДС
   
      
         (нотифицирано под номер С(2017) 7854)
      
   
   (само текстът на италиански език е автентичен)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Договора за създаване на Европейската общност за атомна енергия,
   като взе предвид Регламент (ЕИО, Евратом) № 1553/89 на Съвета от 29 май 1989 г. за окончателни унифицирани схеми за събирането на собствените ресурси, набирани от данък добавена стойност (1), и по-специално член 6, параграф 3, второ тире от него,
   след консултация с Консултативния комитет по собствените ресурси,
   като има предвид, че:
   
               (1)
            
            
               По силата на член 370 от Директива 2006/112/ЕО на Съвета (2) Италия може в съответствие с условията, прилагани в тази държава членка на 1 януари 1978 г., да продължи да облага с данък сделките, изброени в част А от приложение Х към същата директива. В съответствие с посочения член тези сделки трябва да бъдат взети предвид при определянето на базата за собствените ресурси от данък добавена стойност (ДДС).
            
         
               (2)
            
            
               С Решение 90/181/Евратом, ЕИО на Комисията (3) Италия получи разрешение да използва приблизителни разчети за сделките, посочени в точка 3 от част A на приложение X към Директива 2006/112/ЕО по отношение на сгради и прилежащата им земя.
            
         
               (3)
            
            
               В писмото си от 4 април 2017 г. Италия поиска да бъде оттеглено нейното разрешение за изчисляването на нейната база за собствените ресурси от ДДС за сделките, посочени в точка 3 от част А на приложение Х към Директива 2006/112/ЕО, тъй като това разрешение вече не е необходимо поради промяна в националното законодателство. След това законодателно изменение Италия вече не облага тези сделки. Така отрицателната компенсация за целите на собствените ресурси от ДДС вече не се разрешава. Следователно разрешението следва да бъде оттеглено.
            
         
               (4)
            
            
               Поради това Решение 90/181/Евратом, EИО следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   В член 1, параграф 1 от Решение 90/181/Евратом, EИО се заличава точка 1.
   Член 2
   Адресат на настоящото решение е Италианската република.
   
      Съставено в Брюксел на 30 ноември 2017 година.
      
         
            За Комисията
         
         Günther OETTINGER
         
            Член на Комисията
         
      
   
   
      (1)  ОВ L 155, 7.6.1989 г., стр. 9.
   
      (2)  Директива 2006/112/ЕО на Съвета от 28 ноември 2006 г. относно общата система на данъка върху добавената стойност (ОВ L 347, 11.12.2006 г., стр. 1).
   
      (3)  Решение 90/181/Евратом, ЕИО на Комисията от 23 март 1990 г. за разрешаване на Италия да използва някои приблизителни разчети за изчислението на базата за собствените ресурси от ДДС (ОВ L 99, 19.4.1990 г., стр. 32).